stanford-oval/wikipedia huggingface dataset:
Sarah Hammer

| Mitalit | Mitalit | Mitalit |  |
| --- | --- | --- | --- |
|  Sarah Hammer MM-kilpailuissa 2010.  |  Sarah Hammer MM-kilpailuissa 2010.  |  Sarah Hammer MM-kilpailuissa 2010.  |  |
Maa:   Yhdysvallat
Naisten ratapyöräily
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | omnium |  |
|  Hopeaa | Lontoo 2012 | joukkuetakaa-ajo |  |
|  Hopeaa | Rio 2016 | omnium |  |
|  Hopeaa | Rio 2016 | joukkuetakaa-ajo |  |
| MM-kilpailut  | MM-kilpailut  | MM-kilpailut  |  |
|  Kultaa | Bordeaux 2006 | takaa-ajo |  |
|  Kultaa | Palma 2007 | takaa-ajo |  |
|  Kultaa | Ballerup 2010 | takaa-ajo |  |
|  Kultaa | Apeldoorn 2011 | takaa-ajo |  |
|  Kultaa | Minsk 2013 | takaa-ajo |  |
|  Kultaa | Minsk 2013 | omnium |  |
|  Kultaa | Cali 2014 | omnium |  |
|  Kultaa | Lontoo 2016 | joukkuetakaa-ajo |  |
|  Hopeaa | Manchester 2008 | takaa-ajo |  |
|  Hopeaa | Apeldoorn 2011 | omnium |  |
|  Hopeaa | Apeldoorn 2011 | joukkuetakaa-ajo |  |
|  Hopeaa | Cali 2014 | takaa-ajo |  |
|  Hopeaa | Hongkong 2017 | pisteajo |  |
|  Pronssia | Melbourne 2012 | omnium |  |
|  Pronssia | Lontoo 2016 | omnium |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Toronto 2015 | omnium |  |
|  Hopeaa | Toronto 2015 | joukkuetakaa-ajo |  |
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Kultaa | Santiago 2015 | omnium |  |
|  Kultaa | Santiago 2015 | joukkuetakaa-ajo |  |
Sarah Kathryn Hammer (s. 18. elokuuta 1983 Redondo Beach, Kalifornia) on yhdysvaltalainen ratapyöräilyn kahdeksankertainen maailmanmestari ja nelinkertainen olympiamitalisti. Hän on pituudeltaan 171 cm.
Hammer saavutti Lontoon olympialaisissa 2012 hopeaa ratapyöräilyn "moniottelussa" omniumissa yhden sijalukupisteen Laura Trottille hävinneenä. Hän saavutti hopeaa myös joukkuetakaa-ajossa. Rio de Janeiron olympialaisissa 2016 hän sai niin ikään hopeaa omniumissa ja joukkuetakaa-ajossa. Pekingin olympialaisissa 2008 hän oli 3 000 metrin takaa-ajossa viides.
Hammer voitti henkilökohtaisen takaa-ajon maailmanmestaruuden 2006, 2007, 2010, 2011 ja 2013 sekä sai MM-hopeaa 2008 ja 2014. Omniumissa hän saavutti MM-kultaa 2013 ja 2014, MM-hopeaa 2011 sekä MM-pronssia 2012 ja 2016. Lisäksi hän sijoittui viidenneksi 2010 ja 2017 sekä kahdeksanneksi 2015. Joukkuetakaa-ajossa hän voitti maailmanmestaruuden 2016 ja sai MM-hopeaa 2011. Pisteajossa hän saavutti MM-hopeaa 2017. Linja-ajossa eli scratchissa hän oli neljäs 2017. Hän sai nuorten MM-hopeaa takaa-ajossa 2001.
Hammer saavutti Pan-Amerikan kisoissa kultaa omniumissa ja hopeaa joukkuetakaa-ajossa Torontossa 2015. Hän voitti samana vuonna Pan-Amerikan-mestaruuden niin ikään omniumissa ja joukkuetakaa-ajossa.
Hammer voitti maailmancupin osakilpailun pisteajossa Sydneyssä 2002, Manchesterissa 2005 ja Los Angelesissa 2007, linja-ajossa Los Angelesissa 2006 ja 2007 sekä Calissa 2017, takaa-ajossa Los Angelesissa 2006 ja 2007 sekä Calissa 2010, omniumissa Calissa 2010 ja 2011, Manchesterissa 2011, Lontoossa 2012 sekä Aguascalientesissa kahdesti 2013.
Saukonpaasi

Asuinrakennuksia Saukonpaadessa
Kaislikkoistutuksia Saukonpaadenrannassa
Saukonpaasi on rakenteilla oleva ja pääosin valmistunut asuinalue Helsingin Jätkäsaaressa, Länsisataman kaupunginosassa. Se on rakennettu Ruoholahdenkanavan eteläpuolen asuinkortteleiden jatkeeksi. Saukonpaaden etelärajoina ovat Saukontori ja Saukonlaiturin satama-allas.
Saukonpaadessa asuu noin 1 500 asukasta viidessä kerrostalokorttelissa sekä pienkerrostalojen korttelissa. Alueelle tulee myös merinäköalallinen puisto, josta osa on jo valmistunut. Saukonpaaden pohjoisrannalla on pienvenesatama ja Saukontorin rannalle on suunniteltu vesibussilaituria. Saukonpaadessa on raitiolinjan 8 päätepysäkki ja kääntösilmukka, josta rata erkanee Ruoholahden ja Kampin suuntiin. Raitiolinja 9 kulkee Saukonpaaden halki päätepysäkilleen Länsiterminaali 2:lle.
Saukonperä

Saukonperä on Merijärven kunnassa sijaitseva kylä. Kylällä on ollut asutusta jo 1700-luvulla. Yleisin sukunimi kylän asukkailla on Saukko, joka vuonna 2010 oli 126 asukkaalla.
Teräsnainen

Teräsnainen (engl. Superwoman) on nimitys usealle DC Comicsin sarjakuvissa esiintyneelle naispuoliselle hahmolle, jolla on ollut samanlaisia yli-inhimillisiä voimia kuin Teräsmiehellä ja Terästytöllä. DC Comics merkitsi nimen tavaramerkiksi, ashcan-kopio (vain laillisia tarkoituksia varten tuotettu julkaisu) luotiin Superwoman-nimikkeellä estääkseen kilpailijoita käyttämästä sitä. Kansi oli kopio More Fun Comicsista #73, ja sisäpuoli oli Action Comicsin kolmannen numeron uusintapainos. Superwomanin ensimmäinen todellinen esiintyminen tapahtui Action Comicsissa #60 (toukokuu 1943). Teräsnaisen nimeä ovat kantaneet mm Lois Lane, Luma Lynai, Kristin Wells, Dana Dearden, Lucy Lane ja Lana Lang. Myös Maa 3 universumin paha versio Ihmenaisesta on nimeltään Superwoman.
Muussa mediassa > Televisiossa

Televisiosarjassa Teräsmieheni jaksossa  "Ultra Woman" esiintyi Lois Lanen versio Teräsnaisesta, jota esitti Teri Hatcher.
Televisiosarjassa Smallville esiintyivät Lana Langin versio Teräsnaisesta sarjan seitsemännellä ja kahdeksannella kaudella ja Lois Lanen versio Teräsnaisesta sarjan kymmenennellä kaudella. Heitä esittivät sarjassa Kristin Kreuk ja Erica Durance.
Televisiosarjassa Superman and Lois esiintyi vaihtoehtoinen Lana Langin versio Teräsnaisesta, jota esitti Emmanuelle Chriqui. Tämä versio oli kotoisin Bizarromaailmasta.
Muussa mediassa > Animaatiossa

Superwomanin rikossyndikaatin inkarnaatio esiintyy Justice League: Crisis on Two Earths -animaatioelokuvassa, jossa hahmoa ääninäyttelee Gina Torres. Tämä versio toimii vastineena Mary Marvelille Ihmenaisen sijaan, ja sitä palvelee hänen universuminsa versio Marvel-perheestä, Super Family.
Lois Lanen versio Teräsnaisesta esiintyi animaatioelokuvassa All-Star Superman, jossa häntä ääninäytteli Christina Hendricks.
Animaatiosarjan Justice League Action lyhytanimaatiossa "True Colors" vaaleanpunainen kryptoniitti muutti Teräsmiehen väliaikaisesti Teräsnaiseksi.
Videopeleissä

Superwomanin rikossyndikaatin inkarnaatio esiintyy Lego DC Super-Villains -pelissä, jossa häntä ääninäyttelee Gina Torres. Superwoman esiintyy myös DC Universe Online ja DC Legends -peleissä.
Seralji

Seralji on itämainen palatsi, tai palatsin osa, jossa asuvat vaimot ja jalkavaimot.
Sana tulee italiankielisestä haaremia tarkoittavasta tai erityisesti Istanbulin Topkapın palatsiin viittaavasta seraglio-sanasta, joka puolestaan tulee turkinkielen palatsia, tai hovia tarkoittavasta sanasta saray. Se on johdos persiankielen sanasta saraʾi (سرای‎), jonka merkityksenä on palatsi, tai talli. Italiankielinen sana heijastelee luultavasti myös italian serraglio-sanan (muuri, suoja, häkki) etymologiaa, joka on johdettu keskiajan latinan sanasta serraculum.
Sanny Hadjopoulos

Sanny Hadjopoulos, o.s. Häggman (27. tammikuuta 1872 Jyväskylä – 16. heinäkuuta 1952) oli suomalainen taidemaalari.
Sanny Hadjopoulos opiskeli Julie Wolfhornin piirustuskoulussa Berliinissä 1907, Damenakademiessa Münchenissä 1908–1912 sekä Académie de la Grande Chaumièressa Pariisissa 1928. Hän osallistui Suomen Taiteilijain näyttelyihin vuosina 1911, 1914 ja 1928. Sanny Hadjopoulos meni naimisiin lakitieteen tohtori, kirjailija Konstantin Hadjopouloksen kanssa ja muutti Saksaan jossa hän myös aloitti taideopintonsa. Hän asui vuoteen 1921 saakka ulkomailla pääasiassa Münchenissä ja Ateenassa.
Teoksia

Hadjopouloksen teoksia on Kymin kirkossa
Aiheesta muualla

Suomalaisen kuvataiteen bibliografia : Sanny Hadjopoulos
Sargentinkuusi

| Sargentinkuusi |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Alaheimo::  Piceoideae
Suku::  Kuuset Picea
Laji::  brachytyla
Kaksiosainen nimi
 Picea brachytyla  (Franch.) E.Pritz. 
Katso myös
   Sargentinkuusi Wikispeciesissä   Sargentinkuusi Commonsissa 
Infobox OKNimi-testi OKIUCN-testi OK: 
Sargentinkuusi (Picea brachytyla) on kuusten (Picea) sukuun kuuluva havupuu, jota tavataan Kiinassa, Intiassa sekä Myanmarissa.
Aiheesta muualla

Finto: Kassu – Kasvien suomenkieliset nimet: Sargentinkuusi (Picea brachytyla)
UniProt: Taxonomy – Picea brachytyla (englanniksi)
The Plant List: Picea brachytyla (englanniksi)
Global Biodiversity Information Facility (GBIF): Picea brachytyla (englanniksi)
Flora of China: Picea brachytyla (englanniksi)
Conifers.org: Picea brachytyla (englanniksi)
Sergei Jašin

Sergei Jašin.
Sergei Jašin (6. maaliskuuta 1962 Penza – 12. huhtikuuta 2022) oli neuvostoliittolainen jääkiekkoilija. Hänet on valittu Neuvostoliiton ja Venäjän jääkiekon kunniagalleriaan vuonna 1988.
Seraina Fitzi

Seraina Fitzi (s. 25. tammikuuta 2003) on sveitsiläinen salibandyn pelaaja, pelipaikaltaan hyökkääjä. Hän on edustanut naisten F-liigassa Turun Palloseuraa kaudella 2021–2022, jolloin TPS voitti Suomen-mestaruuden. Hän pelasi runkosarjassa 20 ottelua, joissa hän teki kolme maalia ja antoi kaksi maalisyöttöä. Pudotuspeleissä hän teki 14 ottelussa viisi maalia, joista kaksi toisessa välieräottelussa EräViikinkejä vastaan, ja sai neljä syöttöpistettä.
Ennen tuloaan Suomeen Fitzi edusti Sveitsin NLA:ssa Unihockey Red Lions Frauenfeldiä. Hän edusti Sveitsiä vuonna 2021 alle 19-vuotiaiden maailmanmestaruuskilpailuissa.
Sari Seppälä

Sari Irene Seppälä (o.s. Virtanen, 4. huhtikuuta 1968 Tampere – 29. tammikuuta 2019 Helsinki) oli suomalainen radiojuontaja ja toimittaja. Hän työskenteli muun muassa kanavilla Radio Ykkönen/Ettan, Radio Etelän ääni, Radio Kymppi, Radio Stadi ja Radio Nova.
Seppälä valmistui parturi-kampaajaksi. Hän toimi kaupunginvaltuutettuna ja nuorisolautakunnassa Keravalla kaudella 2009–2012 SDP:n riveissä.
Seppälä oli naimisissa Hermanni Seppälän kanssa, ja heillä on kaksi lasta: tytär  Bertta ja poika Womma.
Seppälä kuoli haimasyöpään 50-vuotiaana Helsingin Terhokodissa 29. tammikuuta 2019.
Aiheesta muualla

Sari Seppälän muistokirjoitus Helsingin Sanomissa.
Muistoissamme – Sari Seppälä (podcast).[vanhentunut linkki] Player.fm.
Sammakkohaukka

| Sammakkohaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  soloensis
Kaksiosainen nimi
 Accipiter soloensis  (Horsfield, 1821) 
Katso myös
   Sammakkohaukka Wikispeciesissä   Sammakkohaukka Commonsissa 
Infobox OKNimi-testi OKIUCN-testi OK: 
Sammakkohaukka (Accipiter soloensis) on haukkojen heimoon kuuluva lintulaji. Sitä tavataan seuraavissa maissa: Kambodža, Kiina, Guam, Hongkong, Intia, Indonesia, Japani, Pohjois-Korea, Etelä-Korea, Laos, Malesia, Myanmar, Pohjois-Mariaanit, Palau, Papua-Uusi-Guinea, Filippiinit, Venäjä, Singapore, Taiwan, Thaimaa, Itä-Timor ja Vietnam. Lisäksi sitä tavataan muuttolintuna Bruneissa.
Lajin elinpiiriä ovat lauhkean vyöhykkeen metsät, subtrooppiset ja trooppiset kuivat ja kosteat alavat metsät, lauhkean vyöhykkeen pensastot, kosteikot ja puutarhat.
Sen pituus on 30–36 cm, ja naaras on koirasta suurempi. Aikuisen siivenkärjet ovat hyvin näkyvästi mustat. Koiras on päältä harmaa, alta valkea, ja sen silmät ovat punaiset. Naaraan rinta ja alapuoliset peitinhöyhenet ovat punaruskeat, silmät keltaiset. Nuorilla linnuilla naama on harmaa, ja ne ovat päältä ruskeita. Silmät ovat keltaiset. Alapuolen yläosa on juovikas, reidet ovat viirulliset. Mustat siivenkärjet eivät ole yhtä selvät eivätkä alapuoliset siivet juovikkaat (paitsi peitinhöyhenet).
Sammakkohaukan ravintoa ovat lähinnä sammakot, mutta se syö myös sisiliskoja. Se elää lähinnä metsissä, toisinaan metsänlaitamilla. Populaation suuruus on 10 000–100 000 lintua.
Aiheesta muualla

Sammakkohaukka (Accipiter soloensis) BirdLife International Data Zone. (englanniksi)
Sara Driver

| Sara Driver> Henkilötiedot |
| --- | --- |
Koko nimi:  Sara Miller Driver
Syntynyt: 15. joulukuuta 1955 (ikä 68) New York
Kansalaisuus:  Yhdysvallat
Ammatti:  elokuvaohjaaja
Aiheesta muualla
IMDb 
Elonet
Sara Miller Driver (s. 15. joulukuuta 1955 New York) on yhdysvaltalainen elokuvaohjaaja.
Driver syntyi Westfieldissä, New Jerseyssä Albert ja Martha (Miller) Driverin tyttärenä. Hän suoritti teatterialan tutkinnon vuonna 1977. Sen jälkeen hän opiskeli Ateenassa ja osallistui on Kreikan kansallisoopperan toimintaan.
Driver on ollut 1970-luvulta lähtien mukana riippumattomassa elokuvaliikkeessä, joka pysyy irrallaan suurista tuotantoyhtiöistä. Driver esiintyi näyttelijänä vuonna 1982 Jim Jarmuschin ensimmäisessä elokuvassa Loputon loma (engl. Permanent Vacation, 1980). Seuraavassa Jarmuschin filmissä Stranger Than Paradise (1984) hän toimi tuottajana.  Monissa muissakin Jarmuschin elokuvissa hänellä on tuottajan tai näyttelijän rooli. Omia tuotantojaan ja käsikirjoituksiaan hän on tehnyt lähinnä teatterinäyttämöille. Hänen teoksissaan on annos surrealismia, science fictionia, sarjakuvaa ja yliluonnollisuutta.
Driver on ohjannut kaksi pitkää elokuvaa, Sleepwalk (1986) ja When Pigs Fly (1993) sekä merkittävän lyhytelokuvan You Are Not I (1981). Lisäksi hän on ohjannut dokumenttifilmin Boom for Real: The Late Teenage Years of Jean-Michel Basquiat (2017), joka kertoo nuoren taiteilija Jean-Michel Basquiatin urasta 1980-luvulla ennen tämän nousemista maineeseen ja New Yorkin taide-elämästä tuona aikana. Driver on toiminut 2000-luvun ajan useiden elokuvafestivaalien tuomaristoissa.
Aiheesta muualla

Sara Driver Internet Movie Databasessa. (englanniksi)
Sanansaattaja (vuoden 2015 elokuva)

| Sanansaattaja> The Go-Between |
| --- | --- |

Ohjaaja:  Pete Travis
Käsikirjoittaja:  Harold Pinter,
Perustuu:  L. P. Hartleyn romaaniin Sananviejä
Kuvaaja:  Felix Wiedemann
Pääosat:  Joanna Vanderham, Ben Batt, Jim Broadbent, Jack Hollington
Valmistustiedot
Valmistusmaa:  Yhdistynyt kuningaskunta
Tuotantoyhtiö:  BBC
Levittäjä:  BBC
Ensi-ilta:  2015
Kesto:  90 minuuttia
Alkuperäiskieli:  englanti
Aiheesta muualla
IMDb 
Infobox OKNimi-testi OK: 
Sanansaattaja (The Go-Between) on Pete Travisin ohjaama brittiläinen draamaelokuva vuodelta 2016. BBC:n tuottama televisioelokuva perustuu L. P. Hartleyn romaaniin Sananviejä (Tammen Keltainen kirjasto 1955) ja on samalla uusintaversio vuoden 1971 elokuvasta Sanansaattaja, jonka ohjasi Joseph Losey.
Juoni

Ikääntynyt Leo (Jim Broadbent) matkustaa takaisin aateliskartanoon, jossa hän 13-vuotiaana (Jack Hollington) joutui kesälomallaan sananviejäksi koulutoverinsa isonsiskon Marianin (Joanna Vanderham) ja tämän salaisen rakastajan Tedin (Ben Batt) välillä. Asia oli pidettävä salassa, sillä Marianin vanhemmat olivat järjestäneet tälle avioliiton paikallisen varakreivin kanssa. Matkallaan Leo tapaa leskeksi jääneen varakreivittären ja tämän pojanpojan, ja nainen pyytää taas palvelusta Leolta: pojanpojalle olisi kerrottava, ettei tämän isoisä olekaan varakreivi vaan talonpoikainen Ted.
Roolit

| 0 | 1 | 2 |
| --- | --- | --- |
|  Jack Hollington  | … |  nuori Leo Colston   |
|  Jim Broadbent  | … |  vanha Leo Colston   |
|  Joanna Vanderham  | … |  nuori Marian Maudsley   |
|  Vanessa Redgrave  | … |  vanha Marian Maudsley   |
|  Ben Batt  | … |  vuokraviljelijä Ted Burgess   |
|  Stephen Campbell Moore  | … |  varakreivi Hugh Trimingham   |
|  Lesley Manville  | … |  rouva Maudsley   |
Lähde:
Aiheesta muualla

Rees, Jasper: The Go-Between: how the BBC re-made a classic The Telegraph.  20.9.2015. Viitattu 27.3.2021.
Hoyle, Martin: The Go-Between, BBC1 The Financial Times.  18.9.2015. Viitattu 27.3.2021.
Alexsander, Susannah: Joanna Vanderham to star in BBC One's adaptation of The Go-Between DigitalSpy.  18.8.2014. Viitattu 27.3.2021.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Go-Between (2015 film)
Käännös suomeksi
Sanansaattaja oraakkeli salamurha hyökkäysvaunu

| Sanansaattaja oraakkeli salamurha hyökkäysvaunu Kuusumun Profeetta |
| --- | --- | --- |

Studioalbumin tiedot
 Äänitetty : 2003
 Studio : SoundDoctor Studios, Pori
 Julkaistu: tammikuu 2004
 Formaatti: CD
 Tuottaja(t): Aki Peltonen ja Kuusumun Profeetta
 Tyylilaji: progressiivinen rock, heavy rock
 Kesto: 54.52
 Levy-yhtiö: Ektro Records
Listasijoitukset
 Suomen virallinen lista: 27.
Kuusumun Profeetan muut julkaisut
| Taunting Tin Bells Through the Mammal Void 2002 | Sanansaattaja oraakkeli salamurha hyökkäysvaunu 2004 | Hymyilevien laivojen satama 2006 |
Sanansaattaja oraakkeli salamurha hyökkäysvaunu on vuonna 2004 ilmestynyt Kuusumun Profeetan seitsemäs studioalbumi. Yhtyeen kahden edellisen suomenkielisen levyn psykedeelisen folkin lisäksi sillä on vaikutteita myös progressiivisesta rockista ja 1980-luvun heavy rockista. Albumi nousi Suomen viralliselle listalle kahden viikon ajaksi ja oli korkeimmillaan sijalla 27. Sen kannen ovat suunnitelleet Mika Rättö ja Herra Ylppö.
Kappaleet

Me olemme veitsi joka viiltää – 4.25
Jumalat liekeissä – 3.53
Muistokirjoitus – 6.57
Tuuleen kätketty kirje – 7.43
Hyökkäysvaunu – 1.02
Morsius kuoleman – 6.31
Rankaisun ylhäinen ruhtinas – 3.42
Hämärän enkeli – 6.19
Saa rakkaus vuoria odottaa – 6.37
Puutarha menneen ihmemaan – 5.12
Sanansaattaja – 1.31
Muusikot

Mika Rättö – laulu, kosketinsoittimet
Jyrki Laiho – kitara
Teemu Majaluoma – kitara
Mikko I. Elo – basso
Veli Nuorsaari – rummut
Daniel Finley – lyömäsoittimet
Irina Niemelä – saksofoni
Samuli Peltoniemi – trumpetti
Arvostelut

Helsingin Sanomat:
Soundi:
Serhi Serhijtšuk

Serhi Ivanovytš Serhijtšuk (ukr. Сергій Іванович Сергійчук; 22. joulukuuta 1970 Kiova – 27. elokuuta 2024 Kryvyi Rih) oli ukrainalainen poliitikko.
Serhijtšuk valmistui oikeustieteen ja insinööritaidon opinnoista. Hän työskenteli vuosina 1994–2019 Ukrainan turvallisuuspalvelussa. Vuonna 2020 hän oli Tšerkasyn alueen kuvernööri. Serhijtšuk työskenteli myös Valtion kyberturvallisuusteknologioiden tutkimusinstituutissa. Hän oli elokuussa 2024 liikematkalla Kryvyi Rihissä ja kuoli Venäjän hotelliin kohdistamassa yöllisessä ohjusiskussa. Iskussa kuoli myös kolme muuta henkilöä ja haavoittui viisi.
Shagrat

Shagrat voi tarkoittaa ainakin seuraavia:
Shagrat, englantilainen rock-yhtye
Shagrat, kuvitteellinen örkki fantasiaromaanissa Taru sormusten herrasta
Shagrath (s. 1976), oikealta nimeltään Stian Tomt Thoresen, norjalainen muusikko ja laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shagrat”, voi hakea sivunnimihaulla, laajalla sivunnimihaulla tai tekstihaulla.
Shah-Do Shamshiran moskeija

Shah-Do Shamshiran moskeija
Shah-Do Shamshiran moskeija (”Kahden miekan kuninkaan moskeija”) on keltainen kaksikerroksinen moskeija Kabulin keskustassa lähellä Kabul-jokea. Se rakennettiin 1920-luvulla Amanullah Khanin valtakaudella (1919–1929). Sen rakenne on moskeijaksi epätavallinen. Siinä on useita kerroksia ja se on koristeltu italialaisella stuccolla.
Seraminkäpinkäinen

| Seraminkäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Kaskaskäpinkäiset Edolisoma
Laji::  ceramense
Kaksiosainen nimi
 Edolisoma ceramense  (Bonaparte, 1850) 
Synonyymit
 Coracina ceramensis 
Katso myös
   Seraminkäpinkäinen Wikispeciesissä   Seraminkäpinkäinen Commonsissa 
Infobox OKNimi-testi OKIUCN-testi OK: 
Seraminhenkäpinkäinen (Edolisoma ceramense) on käpinkäisten heimoon kuuluva varpuslintu.
Levinneisyys

Seraminkäpinkäistä tavataan Indonesiassa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.
Schrothin hoitomenetelmä

Johann Schroth, Carl Goebelin litografia, 1850.
Schrothin hoitomenetelmä (saks. Schrothkur) on saksalaisen luonnonlääkärin Johann Schrothin (k. 1856) suunnittelema hoitomenetelmä varsinkin kupan, mutta myös eräiden muiden aiemmin kroonisten tautitilojen parantamiseksi. Potilaat saivat lähinnä vain kuivaa vehnäleipää ja jonkin verran voita ja suoloja sisältäviä puuroja, mutta nesteen saanti rajoitettiin hyvin vähiin. Noin joka kolmas tai neljäs päivä sai potilas käyttää vähän enemmän nestettä. Schrothin hoitomenetelmä on hyvin rasittava ja vie potilaan voimia.
Seraminkuningaskottarainen

| Seraminkuningaskottarainen |
| --- | --- |
 Vasemmalla celebesinkuningaskottarainen ja oikealla seraminkuningaskottarainen
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kuningaskottaraiset Basilornis
Laji::  corythaix
Kaksiosainen nimi
 Basilornis corythaix  (Wagler, 1827) 
Katso myös
   Seraminkuningaskottarainen Wikispeciesissä   Seraminkuningaskottarainen Commonsissa 
Infobox OKNimi-testi OKIUCN-testi OK: 
Seraminkuningaskottarainen (Basilornis corythaix) on kottaraisten heimoon kuuluva varpuslintu.
Levinneisyys

Seraminkuningaskottaraista tavataan kotoperäisenä Indonesiassa Seramin saarella. Yleisesti ottaen lajia on kuvattu harvinaiseksi, mutta joillain paikoilla sen on kuvattu olevan runsas. Seraminkuningaskottarainen on luokiteltu elinvoimaiseksi.
Seram

Seram
Seramin ja Ambonin saaret
| --- | --- |
Sijainti:  Molukit Indonesia
Vesialue:  Seraminmeri, Bandanmeri 
Korkeimmat kohdat:  Gunung Binaiya (en) (käännä suomeksi), 1 215  m 
Pinta-ala:  17 100 km²
| --- | --- |
Suurin kaupunki:  Masohi
Kieli:  useita kieliä
muokkaa - muokkaa wikitekstiä - muokkaa Wikidataa
Seram (aikaisemmin Ceram) on saari Molukeilla, Indonesiassa. Se sijaitsee hieman pohjoiseen läheisestä Ambonin saaresta. Seramin tärkein kaupunki on Masohi.
Suurin osa saaren asukkaista on uskonnoltaan animisteja, muslimeja tai kristittyjä. Saarella on esiintynyt uskonnollisten ryhmien välisiä yhteenottoja. Seramilla puhutaan yli kahtakymmentä austronesialaista kieltä, joista suurimpia ovat ambon, manusela, saparua ja saleman.
Seram on melko tarkoin itä-länsisuuntainen saari ja sen keskellä kulkee korkea, tiheän metsän peittämä vuorijono. Saaren korkein huippu Binaiya kohoaa 3 027 metrin korkeuteen. Saaren itäosissa on joitakin mutatulivuoria.
Seram kuuluu vyöhykkeeseen, jota rajoittavat syvät merialueet. Tästä syystä se ei ole koskaan ollut yhteydessä mantereeseen, silloinkaan kun useimmat Indonesian saarista ovat jääkausien aikana olleet merenpinnan alenemisen vuoksi yhteydessä joko Aasiaan tai Australiaan. Siksi saaren (kuten myös sen lähisaarten) eläimistö on köyhempää kuin monilla muilla Indonesian saarilla tai vain 150 kilometrin päässä sijaitsevassa Uudessa-Guineassa. Erityisesti nisäkäslajisto on Seramilla vähäinen. Lintuja, perhosia ja muita hyönteisiä sitä vastoin on runsaasti. Saaren kasvillisuus on trooppista sademetsää. Merkittävin luonnonsuojelualue on saaresta 11% kattava Manuselan kansallispuisto.
Aiheesta muualla

Kuvia tai muita tiedostoja aiheesta Seram Wikimedia Commonsissa
Schroth

Schroth on sukunimi, joka on muun muassa seuraavilla henkilöillä:
Clara Schroth (1920−2014), yhdysvaltalainen telinevoimistelija ja olympiamitalisti
Frances Schroth (1892−1961), yhdysvaltalainen uimari ja olympiavoittaja
Hannelore Schroth (1922−1987), saksalainen elokuva-, teatteri- ja televisionäyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.